Hadselsand

Hadselsand er en bygd nord på Austvågøy i  Hadsel kommune i Nordland. Fylkesvei 888 (Midnattsolveien) går gjennom tettstedet.
Stedet har 35 innbyggere, kirke med kirkegård, badestrand, ungdomshus, en liten brygge og flere naust. Det har også eget vannverk. I omegnet ligger tre fiskevann med røye og ørret.

Stedet er omgitt av store myrområder og lang sandstrand og ligger i et flatt landskap med store jordbruksarealer fra fjellfot mot sjø.

Det har vært tre gårdsmøller på gården. De to siste møllene var i drift fram til 1940. Disse ble drevet av vann fra Sandselva. Det er gjort flere funn fra vikingtiden her. Et par pyntehauger i nærheten av kirken er fra denne tiden. Flere funn er å finne i museet i Tromsø.

Etter at skolen på Hadselsand ble nedlagt i 1990, må skoleelever i grunnskolen reise til Strønstad for å få undervisning.

Referanser

Eksterne lenker
 

Bosetninger i Hadsel